ፕሬዚደንት ኡሁሩ ኬንያታ ኣብ ዝሃቦ መግለጺ፡ እዚ ሓድሽ ሕጊ ነቶም ኣብ መርበብ ኮምፒዩተር ወንጀል ዝፍጽሙን ናይ ህጻናት ፖሮኖግራፊ ዘርእዩን ኣብ ኮምፒዩተር ስርቅን ምጥፍፋን ዘካይዱ ዝቐጽዕ ኢዩ ኢሉ። እቲ ወንጀል ንሓገራዊ ድሕነት ዝደናደንን ኣብቲ ሃገር ፋይናንሳዊ ዕንወት ዝፈትርን ኮይኑ ድማ እቲ መቕጻዕቲ ስጋብ 100,000 ኣሜሪካን ዶላርን ናይ ሓሙሽተ ዓመት ማእሰርትን ከኸትል ይክእል ተባሂሉ። ኣብ መጋቢት፡ ገለ ባላት ባይቶ ኣብ ማሕበራዊ ገጻቶም ምሽዳድን ምድሃልን ከምዘጋጠሞምን፡ ገለ ድማ ናይ ጥሓሶት ዜናታት ከምዝተዘርግሑን ገሊጾም ጥራየን ናይ ዝወጻ ናይ ደቀንስቶ ስእልታት ከምዝበጽሖምን፡ ኣስማቶም ብምጥቃም ድማ ናይ ሓሶት ናይ ማሕበራዊ ገጻት ከምዝተኸፍቱን ገሊጾም። ኣብ ታንዛንያ`ኸ እንታይ ይግበር ኣሎ?
